ddrg/super_eurlex huggingface dataset:
97/561/EY: Neuvoston päätös, tehty 3 päivänä maaliskuuta 1997, sopimuksen tekemisestä Euroopan yhteisön ja Maltan tasavallan kirjeenvaihtona Euroopan talousyhteisön ja Maltan tasavallan tekstiilituotteiden kauppaa koskevan yhteisymmärryspöytäkirjan muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi



Virallinen lehti nro L 231 , 22/08/1997 s. 0010 - 0010



NEUVOSTON PÄÄTÖS, tehty 3 päivänä maaliskuuta 1997, sopimuksen tekemisestä Euroopan yhteisön ja Maltan tasavallan kirjeenvaihtona Euroopan talousyhteisön ja Maltan tasavallan tekstiilituotteiden kauppaa koskevan yhteisymmärryspöytäkirjan muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi (97/561/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta Euroopan yhteisön ja Maltan tasavallan kirjeenvaihtona tehtävän sopimuksen Euroopan talousyhteisön ja Maltan tasavallan tekstiilituotteiden kauppaa koskevan yhteisymmärryspöytäkirjan muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi, kuten liittymisasiakirjan 75, 100 ja 127 artiklassa määrätään, siihen saakka, kun tämän kirjeenvaihtona tehtävän sopimuksen tekemiseksi tarvittavat menettelyt on saatettu päätökseen, sitä on 20 päivänä helmikuuta 1995 tehdyn komission päätöksen mukaisesti sovellettu väliaikaisesti 1 päivästä tammikuuta 1995, ja tämä kirjeenvaihtona tehtävä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön ja Maltan tasavallan kirjeenvaihtona tehty sopimus Euroopan talousyhteisön ja Maltan tasavallan tekstiilituotteiden kauppaa koskevan yhteisymmärryspöytäkirjan muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi yhteisön puolesta. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa kirjeenvaihtona tehty sopimus. 3 artikla Neuvoston puheenjohtaja antaa yhteisön puolesta kirjeenvaihtona tehdyn sopimuksen 3 kohdassa tarkoitetun ilmoituksen. Tehty Brysselissä 3 päivänä maaliskuuta 1997. Neuvoston puolesta M. DE BOER Puheenjohtaja
97/517/EY: Komission päätös, tehty 1 päivänä elokuuta 1997, eräitä Madagaskarilta peräisin olevia muita eläinperäisiä tuotteita kuin kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 214 , 06/08/1997 s. 0054 - 0054



KOMISSION PÄÄTÖS, tehty 1 päivänä elokuuta 1997, eräitä Madagaskarilta peräisin olevia muita eläinperäisiä tuotteita kuin kalastustuotteita koskevista suojatoimenpiteistä (ETA:n kannalta merkityksellinen teksti) (97/517/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että yhteisön tarkastukset Madagaskarilla ovat osoittaneet, että siellä on vakavia infrastruktuuriin ja lihalaitosten hygieniaan liittyviä puutteita eikä toimivaltaisten viranomaisten tekemien tarkastusten tehokkuudesta ole riittävästi takeita; eläinten terveyden hallinnossa Madagaskarilla on vakavia puutteita ja yhteisön sääntöjä ei noudateta; kansanterveyteen voi mahdollisesti kohdistua riskejä muiden eläinperäisten tuotteiden kuin kalastustuotteiden tuotannon ja jalostuksen osalta, muiden eläinperäisten tuotteiden kuin kalastustuotteiden tuontia Madagaskarilta ei saa sallia ennen kuin voidaan antaa takeet siitä, että riskiä ei enää ole, tätä päätöstä tarkastellaan uudelleen ennen 30 päivää marraskuuta 1997, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan Madagaskarilta peräisin oleviin muihin eläinperäisiin tuotteisiin kuin kalastustuotteisiin. 2 artikla Sen estämättä, mitä komission päätöksessä 97/516/EY (3) määrätään, jäsenvaltioiden on kiellettävä eläinperäisten tuotteiden tuonti. Lähetyksille, jotka ovat lähteneet Madagaskarilta ennen tämän päätöksen voimaantuloa ja jotka esitetään tuontia varten yhteisön rajatarkastusasemalla ennen 15 päivää elokuuta 1997, tehdään vahvistettu fyysinen tarkastus ja tarvittaessa tehdään mikrobiologinen koe erityisesti Bacillus anthracis- ja Clostridium chauvoei- bakteerien toteamiseksi. 3 artikla Tätä päätöstä tarkastellaan uudelleen ennen 30 päivää marraskuuta 1997. 4 artikla Jäsenvaltioiden on muutettava kaupankäynnissä soveltamiaan toimenpiteitä tämän päätöksen mukaisiksi. Niiden on ilmoitettava tästä komissiolle välittömästi. 5 artikla Tämä päätös on osoitettu kaikille jäsenvaltioille. Tehty Brysselissä 1 päivänä elokuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1 (3) Ks. tämän virallisen lehden sivu 53
97/548/EY: Komission päätös, tehty 11 päivänä heinäkuuta 1997, niiden yhteistä etua koskevien hankkeiden erittelemisestä, jotka on yksilöity Euroopan laajuisten energiaverkkojen alalla Euroopan parlamentin ja neuvoston päätöksessä N:o 1254/96/EY (ETA:n kannalta merkityksellinen teksti)



Virallinen lehti nro L 225 , 15/08/1997 s. 0025 - 0033



KOMISSION PÄÄTÖS, tehty 11 päivänä heinäkuuta 1997, niiden yhteistä etua koskevien hankkeiden erittelemisestä, jotka on yksilöity Euroopan laajuisten energiaverkkojen alalla Euroopan parlamentin ja neuvoston päätöksessä N:o 1254/96/EY (ETA:n kannalta merkityksellinen teksti) (97/548/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan laajuisia energiaverkkoja koskevien suuntaviivojen vahvistamisesta 5 päivänä kesäkuuta 1996 tehdyn Euroopan parlamentin ja neuvoston päätöksen N:o 1254/96/EY (1), sellaisena kuin se on muutettuna Euroopan parlamentin ja neuvoston päätöksellä N:o 1047/97/EY (2), ja erityisesti sen 6 artiklan 4 kohdan, sekä katsoo, että olisi tarpeen eritellä päätöksessä N:o 1254/96/EY yksilöidyt yhteistä etua koskevat hankkeet mainitsemalla niiden sijainti ja tarvittaessa niiden tärkeimmät ominaispiirteet, komission päätöksessä 96/537/EY (3) on eritelty päätöksessä N:o 1254/96/EY yksilöidyt yhteistä etua koskevat hankkeet; hankkeiden erittely lisäyksineen ja muutoksineen esitetään tämän päätöksen liitteessä yhdessä päätöksessä N:o 1047/97/EY yksilöityjen uusiin yhteistä etua koskeviin hankkeisiin liittyvien erittelyjen kanssa kahdella palstalla siten, että vasemmanpuoleisella palstalla ovat päätöksessä 1254/96/EY yksilöidyt hankkeet ja oikeanpuoleisella palstalla kunkin hankkeen eritelmän määrittely; päätös N:o 96/537/EY olisi näin ollen kumottava, ja tässä päätöksessä säädetyt toimenpiteet ovat päätöksen N:o 1254/96/EY 9 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksessä N:o 1254/96/EY yksilöityjen yhteistä etua koskevien hankkeiden eritelmät esitetään liitteessä. 2 artikla Kumotaan päätös N:o 96/537/EY. 3 artikla Tämä päätös on osoitettu kaikille jäsenvaltioille. Tehty Brysselissä 11 päivänä heinäkuuta 1997. Komission puolesta Christos PAPOUTSIS Komission jäsen (1) EYVL N:o L 161, 29.6.1996, s. 147 (2) EYVL N:o L 152, 11.6.1997, s. 12 (3) EYVL N:o L 230, 11.9.1996, s. 16 LIITE EUROOPAN LAAJUISET ENERGIAVERKOT Päätöksissä N:o 1254/96/EY ja N:o 1047/97/EY yksilöityjen yhteistä etua koskevien hankkeiden (vasemmanpuoleisella palstalla) eritelmät (oikeanpuoleisella palstalla) SÄHKÖVERKOT >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> KAASUVERKOT >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
97/546/EY: Komission päätös, tehty 10 päivänä heinäkuuta 1997, Saksassa käytettävien sianruhojen luokitusmenetelmien hyväksymisestä tehdyn päätöksen 89/471/ETY muuttamisesta (Ainostaan saksankielinen teksti on todistusvoimainen)



Virallinen lehti nro L 224 , 14/08/1997 s. 0020 - 0020



KOMISSION PÄÄTÖS, tehty 10 päivänä heinäkuuta 1997, Saksassa käytettävien sianruhojen luokitusmenetelmien hyväksymisestä tehdyn päätöksen 89/471/ETY muuttamisesta (Ainoastaan saksankielinen teksti on todistusvoimainen) (97/546/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan, sekä katsoo, että komissio on päätöksellä 89/471/ETY (3), sellaisena kuin se on viimeksi muutettuna päätöksellä 97/369/EY (4), hyväksynyt erilaiset sianruhojen luokitusmenetelmät Saksassa, päätökseen 89/471/ETY hiljattain tehdyn muutoksen yhteydessä käyttöön otetussa uudessa kaavassa, jota käytetään ruhojen vähärasvaisen lihaosuuden laskemiseksi "ZP"-menetelmässä, on havaittu arvion tarkkuuteen liittyviä puutteita; tämän vuoksi on syytä sallia vanhan kaavan käyttö, ja tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 89/471/ETY liitteen II osan 2 kohdassa oleva kaava seuraavasti: "^y = 49,978 + 26,0429 >NUM>S >DEN>F + 4,5154 √F - 2,5018 log S - 8,4212 √S". 2 artikla Tämä päätös on osoitettu Saksan liittotasavallalle. Tehty Brysselissä 10 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 301, 20.11.1984, s. 1 (2) EYVL N:o L 320, 22.12.1993, s. 5 (3) EYVL N:o L 233, 10.8.1989, s. 30 (4) EYVL N:o L 157, 14.6.1997, s. 16
97/518/EY: Komission päätös, tehty 1 päivänä elokuuta 1997, eräitä Malesiasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 214 , 06/08/1997 s. 0055 - 0055



KOMISSION PÄÄTÖS, tehty 1 päivänä elokuuta 1997, eräitä Malesiasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (97/518/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että tuotaessa eräältä Malesian jalostuslaitokselta peräisin olevia jäädytettyjä pääjalkaisia, niissä on todettu Salmonella paratyphi B -bakteeria, elintarvikkeissa esiintyvä Salmonella paratyphi -bakteeri on osoitus huonosta hygieniasta ennen elintarvikkeen jalostusta ja/tai sen jälkeen, elintarvikkeissa esiintyvä Salmonella paratyphi -bakteeri on kansanterveydellinen riski, tämän vuoksi kyseisestä Malesian laitoksesta tuontia ei saa enää sallia, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan Malesiasta peräisin oleviin tuoreisiin, pakastettuihin ja jalostettuihin kalastustuotteisiin. 2 artikla Jäsenvaltioiden on kiellettävä kaikissa muodoissa olevien tuoreiden kalastustuotteiden tuonti seuraavasta Malesian laitoksesta: Sea Master Trading - Penang, koodinumero 12. 3 artikla Jäsenvaltioiden on muutettava kaupankäynnissä soveltamiaan toimenpiteitä tämän päätöksen mukaisiksi. Niiden on ilmoitettava tästä komissiolle välittömästi. 4 artikla Tämä päätös on osoitettu kaikille jäsenvaltioille. Tehty Brysselissä 1 päivänä elokuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1
97/553/EY: Komission päätös, tehty 13 päivänä elokuuta 1997, eräitä Intiasta, Bangladeshista ja Madagaskarilta peräisin olevia eläinperäisiä tuotteita koskevista suojatoimenpiteistä tehtyjen päätösten 97/515/EY, 97/513/EY, 97/516/EY ja 97/517/EY muuttamisesta (ETA:n kannalta merkityksellinen teksti)



Virallinen lehti nro L 228 , 19/08/1997 s. 0031 - 0031



KOMISSION PÄÄTÖS, tehty 13 päivänä elokuuta 1997, eräitä Intiasta, Bangladeshista ja Madagaskarilta peräisin olevia eläinperäisiä tuotteita koskevista suojatoimenpiteistä tehtyjen päätösten 97/515/EY, 97/513/EY, 97/516/EY ja 97/517/EY muuttamisesta (ETA:n kannalta merkityksellinen teksti) (97/553/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan 7 kohdan, sekä katsoo, että tehdessään päätökset 97/515/EY (3), 97/513/EY (4), 97/516/EY (5) ja 97/517/EY (6) komissio toteutti toimenpiteitä sen varmistamiseksi, että mahdollisesti vaaralliset eläinperäiset tuotteet eivät pääse yhteisöön; näillä toimenpiteillä keskeytetään kaikkien kalastustuotteiden tuonti Intiasta, Bangladeshista ja Madagaskarilta sekä muiden eläinperäisten tuotteiden tuonti Madagaskarilta, näihin toimenpiteisiin sisältyy mahdollisuus tuoda yhteisöön tuotteita, jotka on jo lähetetty yhteisöön ennen kyseisten vaatimusten voimaantuloa ja jotka on esitetty yhteisöön tuotaviksi ennen 15 päivää elokuuta 1997 edellyttäen, että tuotteille tehdään järjestelmälliset mikrobiologiset testit niiden saapuessa, on tarpeen pidentää tätä määräaikaa samalla kun taataan korkea kuluttajien suojelun taso, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan sanat "ennen 15 päivää elokuuta 1997" sanoilla "ennen 15 päivää syyskuuta 1997" päätösten 97/515/EY, 97/513/EY, 97/516/EY ja 97/517/EY 2 artiklassa. 2 artikla Jäsenvaltioiden on muutettava kaupankäynnissä soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä elokuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1 (3) EYVL N:o L 214, 6.8.1997, s. 52 (4) EYVL N:o L 214, 6.8.1997, s. 46 (5) EYVL N:o L 214, 6.8.1997, s. 53 (6) EYVL N:o L 214, 6.8.1997, s. 54
97/550/EY: Neuvoston päätös, tehty 21 päivänä maaliskuuta 1996, Euroopan yhteisön ja Moldovan tasavallan välisen tekstiilituotteiden kauppaa koskevan sopimuksen tekemisestä



Virallinen lehti nro L 227 , 18/08/1997 s. 0001 - 0001



NEUVOSTON PÄÄTÖS, tehty 21 päivänä maaliskuuta 1996, Euroopan yhteisön ja Moldovan tasavallan välisen tekstiilituotteiden kauppaa koskevan sopimuksen tekemisestä (97/550/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta tekstiilituotteiden kauppaa koskevan sopimuksen Moldovan tasavallan kanssa, ja tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Moldovan tasavallan välinen tekstiilituotteiden kauppaa koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, joka on toimivaltainen allekirjoittamaan sopimuksen Euroopan yhteisön puolesta. 3 artikla Neuvoston puheenjohtaja antaa jokaisen sopimuksen 20 artiklassa määrätyn ilmoituksen Euroopan yhteisön puolesta. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 21 päivänä maaliskuuta 1996. Neuvoston puolesta A. GAMBINO Puheenjohtaja
97/532/EY, Euratom: Neuvoston päätös, tehty 24 päivänä heinäkuuta 1997, talous- ja sosiaalikomitean jäsenen nimeämisestä



Virallinen lehti nro L 216 , 08/08/1997 s. 0083 - 0084



NEUVOSTON PÄÄTÖS, tehty 24 päivänä heinäkuuta 1997, talous- ja sosiaalikomitean jäsenen nimeämisestä (97/532/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon jäsenten nimeämisestä talous- ja sosiaalikomiteaan 21 päivänä syyskuuta 1994 alkavaksi ja 20 päivänä syyskuuta 1998 päättyväksi kaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1), katsoo, että edellä mainitun komitean jäsenen paikka on vapautunut Jean Pardonin kuoleman vuoksi, josta on ilmoitettu neuvostolle 10 päivänä tammikuuta 1997, ottaa huomioon Belgian hallituksen 22 päivänä toukokuuta 1997 esittämät ehdokkaat, ja saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Guido Ravoet nimetään talous- ja sosiaalikomitean jäseneksi Jean Pardonin tilalle tämän toimikauden loppuun eli 20 päivään syyskuuta 1998 saakka. Tehty Brysselissä 24 päivänä heinäkuuta 1997. Neuvoston puolesta M. FISCHBACH Puheenjohtaja (1) EYVL N:o L 257, 5.10.1994, s. 20
97/513/EY: Komission päätös, tehty 30 päivänä heinäkuuta 1997, eräitä Bangladeshista peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 214 , 06/08/1997 s. 0046 - 0046



KOMISSION PÄÄTÖS, tehty 30 päivänä heinäkuuta 1997, eräitä Bangladeshista peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (97/513/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että yhteisön tarkastukset Bangladeshissa ovat osoittaneet, että siellä on vakavia infrastruktuuriin ja kalastuslaitosten hygieniaan liittyviä puutteita eikä toimivaltaisten viranomaisten tekemien tarkastusten tehokkuudesta ole riittävästi takeita; kansanterveyteen voi mahdollisesti kohdistua suuria riskejä kalastustuotteiden tuotannon ja jalostuksen osalta, tämän vuoksi kalastustuotteiden tuontia Bangladeshista ei pitäisi enää sallia, tätä päätöstä tarkastellaan uudelleen ennen 30 päivää marraskuuta 1997, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan Bangladeshista peräisin oleviin kalastustuotteisiin. 2 artikla Jäsenvaltioiden on kiellettävä Bangladeshista peräisin olevien kalastustuotteiden tuonti. Lähetyksistä, jotka ovat lähteneet Bangladeshista ennen tämän päätöksen voimaantuloa ja jotka esitetään tuontia varten yhteisön rajatarkastusasemalla ennen 15 päivää elokuuta 1997, otetaan lähetystä vastaavan näyteohjelman mukainen näyte. Nämä näytteet tutkitaan haitallisten pieneliöiden toteamiseksi. 3 artikla Tätä päätöstä tarkastellaan uudelleen ennen 30 päivää marraskuuta 1997. 4 artikla Jäsenvaltioiden on muutettava kaupankäynnissä soveltamiaan toimenpiteitä tämän päätöksen mukaisiksi. Niiden on ilmoitettava tästä komissiolle välittömästi. 5 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1
97/531/EY: Neuvoston päätös, tehty 24 päivänä heinäkuuta 1997, Euroopan talousyhteisön ja Senegalin tasavallan hallituksen välisen Senegalin rannikon edustalla harjoitettavaa kalastusta koskevan sopimuksen liitteenä olevan pöytäkirjan voimassaolon väliaikaisesta pidentämisestä 2 päivän lokakuuta 1996 ja 1 päivän marraskuuta 1996 väliseksi ajaksi kirjeenvaihtona tehdyn sopimuksen tekemisestä



Virallinen lehti nro L 216 , 08/08/1997 s. 0080 - 0080



NEUVOSTON PÄÄTÖS, tehty 24 päivänä heinäkuuta 1997, Euroopan talousyhteisön ja Senegalin tasavallan hallituksen välisen Senegalin rannikon edustalla harjoitettavaa kalastusta koskevan sopimuksen liitteenä olevan pöytäkirjan voimassaolon väliaikaisesta pidentämisestä 2 päivän lokakuuta 1996 ja 1 päivän marraskuuta 1996 väliseksi ajaksi kirjeenvaihtona tehdyn sopimuksen tekemisestä (97/531/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan sekä 228 artiklan 2 kohdan ja 3 kohdan ensimmäisen alakohdan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisön ja Senegalin tasavalta ovat aloittaneet Euroopan talousyhteisön ja Senegalin tasavallan hallituksen välisen Senegalin rannikon edustalla harjoitettavaa kalastusta koskevan 15 päivänä kesäkuuta 1979 allekirjoitetun sopimuksen 17 artiklan toisessa alakohdassa määrätyt neuvottelut tehdäkseen päätöksen sopimuksen liitteenä olevan pöytäkirjan soveltamisen päättymispäivän, 1 päivän lokakuuta 1996, jälkeen sovellettavasta järjestelmästä, ja osapuolet ovat 27 päivänä syyskuuta 1996 sopineet jatkavansa kyseisen sopimuksen voimassaoloaikaa väliaikaisesti 2 päivän lokakuuta 1996 ja 1 päivän marraskuuta 1996 väliseksi ajaksi, kunnes edellä mainituissa neuvotteluissa on päästy tulokseen, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Senegalin tasavallan hallituksen välisen Senegalin rannikon edustalla harjoitettavaa kalastusta koskevan sopimuksen liitteenä olevan pöytäkirjan (3) voimassaolon väliaikaisesta pidentämisestä 2 päivän lokakuuta 1996 ja 1 päivän marraskuuta 1996 väliseksi ajaksi kirjeenvaihtona tehty sopimus. Sopimusteksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti. Tehty Brysselissä 24 päivänä heinäkuuta 1997. Neuvoston puolesta M. FISCHBACH Puheenjohtaja (1) EYVL N:o C 8, 11.1.1997, s. 5 (2) Lausunto annettu 15. heinäkuuta 1997 (sitä ei ole vielä julkaistu Euroopan yhteisöjen virallisessa lehdessä). (3) EYVL N:o L 226, 29.8.1980, s. 17, sopimus sellaisena kuin se on muutettuna päätöksellä 82/531/ETY (EYVL N:o L 234, 9.8.1982, s. 9) hyväksytyllä sopimuksella.